65. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΕΠΙ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ, ΕΣΩΤΕΡΙΚΩΝ ΚΑΙ ΔΗΜ. ΕΡΓΩΝ Αριθ. Α2β/03/72/Φ.Ν. 159 της 12/17  Σεπτ. 1973 (ΦΕΚ Β΄ 1060) Περί της διαδικασίας εγκρίσεως των κατά την έναρξιν ισχύος του Ν.Δ. 1262/72 εκπονουμένων κλπ. Ρυθμιστικών Σχεδίων. Έχοντες υπ’ όψει τας διατάξεις: α)του άρθρ. 17 του Ν.Δ. 1262/72 «περί Ρυθμιστικών Σχεδίων αστικών περιοχών», β)των άρθρ. 29 και 31 της υπ’ αριθ. 11020/72 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/72, τεύχ. Β΄) και γ)της υπ’ αριθ. 11300/Δ/5.7.72 αποφάσεως του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.», (ΦΕΚ 473/72, Τευχ. Β΄), αποφασίζομεν: Άρθρ.1.-1.Η διαδικασία εγκρίσεως των κατά την έναρξιν ισχύος του Ν.Δ. 1262/72 «περί Ρυθμιστικών Σχεδίων αστικών περιοχών», εκπονουμένων, εκπονηθέντων ή προκηρυχθέντων Ρυθμιστικών Σχεδίων αστικών περιοχών, πλην της περιοχής Μείζονος Πρωτευούσης, καθορίζεται κατά τας διατάξεις της παρούσης. 2.Η έγκρισις των Ρυθμιστικών τούτων Σχεδίων γίνεται δια Προεδρικών Δ/των, προτάσει των κατά την παρ. 13 του άρθρ. 7 του Ν.Δ. 1262/72 Υπουργών. Άρθρ.2.-1.Αι Δημόσιαι Υπηρεσίαι ή Οργανισμοί Τοπικής Αυτοδιοικήσεως ή έτεροι φορείς παρ’ οις ευρίσκονται εκπονηθείσαι μελέται Ρυθμιστικών Σχεδίων, διαβιβάζουν ταύτας εις το κατά τας διατάξεις των παρ. 1 και 8 του άρθρ. 7 του Ν.Δ. 1262/72 αρμόδιον δια την έγκρισιν και παραλαβήν Υπουργείον Δημ. Έργων (Υπηρεσία Οικισμού). 2.Αι ανωτέρω μελέται παραπέμπονται υπό της Υπηρεσίας ταύτης εις το κατά το άρθρ. 4 της παρούσης συντονιστικόν όργανον το οποίον γνω(Μετά την σελ. 294,30) Σελ. 294,31 Τεύχος 506-Σελ. 67 ματεύει δια την έγκρισιν, αναθεώρησιν ή απόρριψιν αυτών, αναλόγως προ τον βαθμόν πληρότητος της μελέτης εν σχέσει προς τα εν άρθρ. 6 παρ. 1 του Ν.Δ. 1262/72 στοιχεία. Προκειμένης εγκριτικής γνωματεύσεως, το συντονιστικόν όργανον επισημαίνει τα τμήματα της μελέτης τα οποία θα αποτελέσουν το περιεχόμενον του εκδοθησομένου εγκριτικού του Ρυθμιστικού Σχεδίου Δ/τος. Τα τμήματα ταύτα δέον κατά την κρίσιν του συντονιστικού οργάνου να ανταποκρίνωνται κατά το εφικτόν προς τα ουσιώδη εκ των κατά το άρθρ. 6 παρ. 1 του Ν.Δ. 1262/72 στοιχείων του Ρυθμιστικού Σχεδίου. Προκειμένης προτάσεως περί αναθεωρήσεως, το συντονιστικόν όργανον περιλαμβάνει εις την πρότασιν τας υποδείξεις του δια την τοιαύτην αναθεώρησιν. Εάν κατά την επεξεργασίαν της μελέτης διαπιστωθούν ελλείψεις, καθιστώσαι ανέφικτον την έκδοσιν του εγκρίνοντος το Ρυθμιστικόν Σχέδιον Δ/τος, το συντονιστικόν όργανον επισημαίνει ταύτας και εισηγείται την απόρριψιν του Ρυθμιστικού Σχεδίου. 3.Η γνωμάτευσις του συντονιστικού οργάνου παραδίδεται μετά του φακέλλου εις την αρμοδίαν Διεύθυνσιν της Υπηρεσίας Οικισμού. Ο Υπουργός Δημοσίων Έργων δύναται ν’ αναπέμψη την υπόθεσιν εις το συντονιστικόν όργανον προς επανεξέτασιν ή συμπλήρωσιν της προτάσεώς του. 4.Εγκριτική απόφασις της παραλαβής της μελέτης δεν απαιτείται. Περί της αναθεωρήσεως ή απορρίψεως της μελέτης αποφαίνεται ο Υπουργός Δημοσίων Έργων. Αποφασισθείσης της αναθεωρήσεως, αύτη γίνεται κατά τας διατάξεις της παρ. 3 του άρθρ. 15 του Ν.Δ.1262/72 χωρίς να απαιτήται ύπαρξις εγκεκριμένου Ρυθμιστικού Σχεδίου. Η μη έγκρισις της μελέτης δεν επηρεάζει τας μεταξύ του αναθέσαντος και εκπονήσαντος την μελέτην συμβατικάς σχέσεις και τα εκ ταύτης δικαιώματα και υποχρεώσεις. Άρθρ.3.-1.Αι Δημόσιαι Υπηρεσίαι, οι Οργανισμοί Τοπικής Αυτοδιοικήσεως ή έτεροι φορείς, οι μέχρι της ισχύος του Ν.Δ. 1262/72 αναθέσαντες ή προκηρύξαντες μελέτας Ρυθμιστικών Σχεδίων, μη περατωθείσας, αποστέλλουν εις την Υπηρεσίαν Οικισμού αντίγραφον της σχετικής συμβάσεως μετά των προδιαγραφών της μελέτης εντός δύο μηνών από της δημοσιεύσεως της παρούσης. 2.Η σύμβασις μετά των προδιαγραφών παραπέμπονται εις το κατά το άρθρ. 4, συντονιστικόν όργανον, το οποίον ελέγχει τας προδιαγραφάς και αποφαίνεται ως προς την δυνατότητα κατά την κρίσιν του καλύψεως των αιτουμένων υπό της παρ. 1 του άρθρ. 6 του Ν.Δ. 1262/72 στοιχείων και γνωματεύει περαιτέρω δια την συνέχισιν της εκπονήσεως  Σελ. 294,32 Τεύχος 506-Σελ. 68 των μελετών, ως αύται ανετέθησαν, ή δια την επέκτασιν της συμβάσεως προς συμπλήρωσιν τούτων εν συσχετίσει και προς το στάδιον εκπονήσεως των μελετών. 3.Αι εκπονηθησόμεναι τελικώς μελέται αποστέλλονται μερίμνη των φορέων εις την Υπηρεσίαν Οικισμού, εφαρμοζομένου εν συνεχεία του άρθρ. 2 της παρούσης. Άρθρ.4.-1.Προς μελέτην και γνωμοδότησιν επί των κατά το άρθρ. 1 της παρούσης μελετών Ρυθμιστικών Σχεδίων συνιστάται εξαμελές συντονιστικόν όργανον απαρτιζόμενον εκ δύο υπαλλήλων εξ εκάστου των Υπουργείων Προγραμματισμού και Κυβερνητικής Πολιτικής, Εσωτερικών και Δημοσίων Έργων. 2.Τα μέλη ορίζονται μετ’ ισαρίθμων αναπληρωτών υπό των αρμοδίων Υπουργών, η δε συγκρότησις γίνεται δι’ αποφάσεως του Υπουργού Δημοσίων Έργων δι’ ης ορίζεται και ο εκ των ως άνω μελών Προϊστάμενος του συντονιστικού οργάνου και ο αναπληρωτής αυτού. 3.Το συντονιστικόν όργανον συνέρχεται εγκύρως παρόντων τεσσάρων τουλάχιστον μελών αυτού, η δε κρατήσασα γνώμη σχηματίζεται κατά πλειοψηφίαν των παρόντων. Εν ισοψηφία υπερισχύει η γνώμη υπέρ ης ετάχθη ο Προϊστάμενος ή ο αναπληρών αυτόν. 4.Το συντονιστικόν όργανον εδρεύει και συνέρχεται εις το κατάστημα της Υπηρεσίας Οικισμού μέσω της οποίας και διεξάγεται, περιπτώσεως τυχούσης, η αλληλογραφία προς ετέρας Αρχάς. Χρέη Γραμματέως εκτελεί υπάλληλος της Υπηρεσίας Οικισμού οριζόμενος υπό του Προϊσταμένου ταύτης. Η παρούσα δημοσιευθήτω δια της Εφημερίδος της Κυβερνήσεως. 23.Δ.α.65 Σχέδια Πόλεων 